یئنی نوع کروناویروس اپیدمیاسی سرعتله یاییلماغا داوام ائدیر. اپیدمیا سببیندن ایندیدک هلاک اولان‌لارین سایی 80 مینی، یولوخان‌لارین سایی ایسه 1 میلیون 400 مینی کئچیب. معلوماتدا بیلدیریلیب کی، معالیجه اولونان خسته لرین سایی 300 مینی کئچیب.
ایتالیا-دا سون 24 ساعات عرضینده "کووید-19"دان اؤلن‌لرین سایی 604  نفر آرتا‌راق 17 مینی، یولوخان‌لارین سایی ایسه 94 مینی کئچیب. معلوماتدا قئید اولونوب کی، اؤلکه ده اینفکسیونا یولوخموش 94 حکیم ایله 26 طب باجی‌سی دا هلاک اولوب.
فرانسا-دا کروناویروس سببیندن اؤلن‌لرین سایی گون عرضینده 1427 نفر آرتا‌راق 10 مینی کئچیب. ساغلیق ناظیرلیگی‌نین سون معلوماتینا اساسن، اؤلکه‌ده ویروسا یولوخان‌لارین عمومی سایی 100 مینی کئچیب.معلوماتدا معالیجه اولونان‌لارین سایی‌نین 17 مین 250 نفره چاتدیغی بیلدیریلیب.
هوللاندیا-دا اپیدمیا سببیندن هلاک اولان‌لارین سایی 2 مینی، اینفکسیونا یولوخان‌لارین سایی ایسه 19 مینی کئچیب.اؤلکه ده کروناویروسا یولوخموش 109 یاش‌لی قادین ین ساغالدیغی وورغولانیب.
اینگیلتره-ده اینفکسیون سببیندن حیاتینی ایتیرنلرین سایی گون عرضینده 786 نفر آرتا‌راق 6 مین 159-ا، یولوخان‌لارین سایی ایسه 55 مین 242 نفره یوکسلیب. خاطیرلاداق کی، یئنی نوع کروناویروس اپیدمیاسینا یولوخان اینگیلتره باش ناظیری بوریس جانسون خسته‌خانایا یئرلشدیریلمیشدی. اونون ویروسلا باغلی سیمپتوم‌لاری‌نین داوام ائتدیگی بیلدیریلسه ده، وضعیتی‌نین ثابت اولدوغو قئید اولونموشدو.
امریکا-دا یئنی نوع کروناویروس پاندمی سیندن حیاتینی ایتیرن لرین سایی 10 مینی کئچیب. اؤلکه ده اینفکسیونا یولوخان‌لارین سایی ایسه 368 مین 449-ا چاتیب. معلوماتا گؤره، نیویورک-دا کروناویروسا یولوخان 4 مین 758 خسته دونیاسینی دییشیب.
استرالیا-دا اپیدمی قوربان‌لاری‌نین سایی 50-ا، اینفکسیونا یولوخان‌لارین سایی ایسه 5 مین 988 نفره چاتیب.
لاتین امریکا اولکه سی اولان مکزیکا-دا یئنی نوع کروناویروس اپیدمیاسی نتیجه سینده حیاتینی ایتیرنلرین سایی 100 نفری اؤتوب. اؤلکه ده اینفکسیونا یولوخان‌لارین سایی ایسه 2 مین 439 نفره چاتیب.
دومینیکان جمهوریتی ‌نین ساغلیق ناظیرلیگیندن وئریلن معلوماتا گؤره، اؤلکه ده گون عرضینده یئنی نوع کروناویروس‌دان حیاتینی ایتیرن لرین سایی 12 نفر آرتا‌راق 98-ا، اینفکسیونا یولوخان‌لارین عمومی سایی ایسه 1956-ا چاتیب.
کوبا ساغلیق ناظیرلیگیندن وئریلن معلوماتا گؤره، اؤلکه ده گون عرضینده یئنی نوع کروناویروس‌دان حیاتینی ایتیرنلرین سایی 2 نفر آرتا‌راق 11-ا، اینفکسیونا یولوخان‌لارین عمومی سایی ایسه 396 نفره یوکسلیب.
لاتین امریکاسی اولکه لریندن بیری اولان برزیلیا-دا ایسه یئنی نوع کروناویروس اپیدمیاسی نتیجه سینده حیاتینی ایتیرن لرین سایی گون عرضینده 122 نفر آرتا‌راق 686 نفره یوکسلیب. اؤلکه ده اینفکسیونا یولوخان‌لارین سایی دا 14 مینی اؤتوب.
گونئی امریکا اولکه سی اولان اکوادور-دا یئنی نوع کروناویروس اپیدمیاسی نتیجه سینده حیاتینی ایتیرنلرین سایی 500 نفره یوکسلیب. اؤلکه ده پاندمی یه توتولان‌لارین عمومی سایی 3 مین 747 نفره چاتیب.
